11. ฐานะการเงินและผลการดำเนินงาน

11.1 ข้อมูลทางการเงินโดยสรุป

(1) สรุปฐานะการเงินแลผลการดำเนินงาน

ตารางแสดงงบแสดงฐานะการเงิน งบกำไรขาดทุนเบ็ดเสร็จ และงบกระแสเงินสด
ของบริษัทและบริษัทย่อยในระยะ 3 ปีที่ผ่านมา

  ( หน่วย : บาท)

[]

  ( หน่วย : บาท)

[]

  ( หน่วย : บาท)

[]

(หน่วย : บาท)

[]

(หน่วย : บาท)

[]

(หน่วย : บาท)

[]

(2) อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานในธุรกิจหลักของบริษัทและบริษัทย่อยในระยะ
3 ปีที่ผ่านมา

[]

2.  คำอธิบายและการวิเคราะห์ฐานะการเงินและผลการดำเนินงาน

  ในปี 2554
  บริษัทและบริษัทย่อยจัดประเภทรายการตามข้อกำหนดในประกาศกรมพัฒนาธุรกิจการค้าเกี่ยวกับการจัดประเภทรายการในงบการเงิน
  บริษัทและบริษัทย่อยได้จัดประเภทรายการบัญชีบางรายการในงบการเงินสำหรับปีสิ้นสุดวันที่ 31
  ธันวาคม 2553 และ 2552ใหม่ เพื่อให้สอดคล้องกับการจัดประเภทรายการบัญชีในปีปัจจุบัน
  โดยไม่มีผลกระทบต่องบแสดงฐานะการเงินและงบกำไรขาดทุนเบ็ดเสร็จ ที่เคยแสดงไว้

  ผลการดำเนินงานสำหรับปี สิ้นสุดวันที่ 31 ธันวาคม 2554 ของบริษัทฯและบริษัทย่อย
  มีกำไรสุทธิจำนวน 40.20 ล้านบาท ซึ่งเพิ่มขึ้นจากงวดเดียวกันของปีก่อนจำนวน 45.30
  ล้านบาท โดยมีรายการเปลี่ยนแปลงดังนี้

-   รายได้จากการขายและให้บริการเพิ่มขึ้น 35.57 ล้านบาท คิดเป็นอัตราเพิ่มขึ้นร้อยละ 8.20
    โดยธุรกิจให้เช่ารถยนต์เพิ่มขึ้นจากงวดเดียวกันของปีก่อนจำนวน 37.86 ล้านบาท
    จากจำนวนรถยนต์ที่ให้เช่าเพิ่มขึ้นจากปีก่อน 3.6% และรายได้ธุรกิจประกันภัยลดลง 2.10
    ล้านบาท

-   กำไรจากการจำหน่ายยานพาหนะให้เช่าเพิ่มขึ้น 5.81 ล้านบาท
    โดยมีระดับราคาขายเฉลี่ยต่อคันสูงขึ้นจากปีก่อนประมาณ 5.5%

-   ค่าใช้จ่ายในการบริหารลดลง 21.94
    ล้านบาทมาจากการปรับปรุงโครงสร้างองค์กรของบริษัทย่อยส่งผลให้ค่าใช้จ่ายบุคคลากรลดลง
    10.48 ล้านบาท หนี้สงสัยจะสูญลดลง 5.18 ล้านบาท ค่าเช่าเพิ่มขึ้น 0.89
    ล้านบาทและค่าบริหารจัดการลดลง 3.27 ล้านบาท

-   ค่าใช้จ่ายทางการเงินลดลง 11.27 ล้านบาท เนื่องจากในปี 2553
    บริษัทย่อยเปลี่ยนสัญญาเงินกู้ โดยมีการปรับเป็นสัญญาเงินกู้ระยะยาวในวงเงินที่สูงขึ้น
    เพื่อรองรับการขยายธุรกิจ ทำให้มีการชำระหนี้สินตามสัญญาเงินกู้เดิมก่อนกำหนด
    และรับรู้ดอกเบี้ยจ่ายจากการปิดสัญญาจำนวน 15.80 ล้านบาท ดังนั้นค่าใช้จ่ายทางการเงินปี
    2554 เปรียบเทียบกับปี 2553 หลังหักดอกเบี้ยจ่ายจากการปิดบัญชีจะมียอดลดลง 4.53
    ล้านบาท

-   ภาษีเงินได้นิติบุคคลสูงขึ้นจำนวน 5.43 ล้านบาท

ฐานะการเงินบริษัทและบริษัทย่อย ณ.วันที่ 31 ธันวาคม 2554 เปรียบเทียบ ปี 2553

  ด้านสินทรัพย์ ณ วันที่ 31 ธันวาคม 2554 บริษัทและบริษัทย่อยมีสินทรัพย์รวม 1,524.40
  ล้านบาท เพิ่มขึ้นจำนวน 105.95 ล้านบาท คิดเป็น 7.47%
  โดยมีรายการเปลี่ยนแปลงในสินทรัพย์ดังนี้

-   เงินสดและรายการเทียบเท่าเงินสดเท่ากับ 16.14 ล้านบาท ลดลง 33.25 ล้านบาท
    คิดเป็นอัตราลดลง 67.32%
    จากการที่บริษัทย่อยดำเนินธุรกิจให้บริการสินเชื่อทางการเงินจากการรับซื้อลดลูกหนี้
    และการชำระหนี้ตามแผนฟื้นฟูกิจการของบริษัท

-   ลูกหนี้การค้าและลูกหนี้อื่นเท่ากับ 45.52 ล้านบาทเพิ่มขึ้น11.69 ล้านบาท คิดเป็นอัตราเพิ่มขึ้น
    34.57% จากบริษัทย่อยมีรายได้ธุรกิจให้เช่ายานพาหนะของบริษัทเพิ่มขึ้น

-   เงินให้กู้ยืมระยะสั้นแก่กิจการที่เกี่ยวข้องกันเท่ากับ 86.43 ล้านบาท
    จากการที่บริษัทย่อยดำเนินธุรกิจให้บริการสินเชื่อทางการเงินจากการรับซื้อลดลูกหนี้

-   ที่ดินอาคารและอุปกรณ์สุทธิเท่ากับ 1,296.70 ล้านบาท เพิ่มขึ้น 62.93 ล้านบาท
    คิดเป็นอัตราเพิ่มขึ้น 5.10% จากบริษัทย่อยที่มีการให้เช่ายานพาหนะเพิ่มขึ้น

-   สินทรัพย์ไม่หมุนเวียนอื่นจำนวน 21.55 ล้านบาท ลดลง 5.07 ล้านบาท คิดเป็นอัตราลดลง
    19.04% จากการรับคืนภาษีเงินได้หัก ณ ที่จ่ายของบริษัทย่อย

  ด้านหนี้สิน ณ วันที่ 31 ธันวาคม 2554 บริษัทและบริษัทย่อยมีหนี้สินรวม 1,152.44 ล้านบาท
  เพิ่มขึ้น 37.82 ล้านบาท คิดเป็น 3.39% โดยมีรายการเปลี่ยนแปลงในหนี้สินดังนี้

-   เงินเบิกเกินบัญชีธนาคารเท่ากับ 3.62 ล้านบาท

-   เจ้าหนี้การค้าและเจ้าหนี้อื่นเท่ากับ 19.23 ล้านบาท ลดลง 2.73 ล้านบาท
    คิดเป็นอัตราลดลง 12.44%

-   ภาษีเงินได้ค้างจ่ายเท่ากับ 5.16 ล้านบาท เพิ่มขึ้น 5.05 ล้านบาท

-   เงินกู้ยืมระยะยาวเท่ากับ 187.15 ล้านบาท ลดลง 146.86 ล้านบาท คิดเป็นอัตราลดลง
    43.97% โดยบริษัทย่อยเปลี่ยนสัญญาเงินกู้
    โดยมีการปรับเป็นสัญญาเงินกู้ระยะยาวในวงเงินที่สูงขึ้น
    เพื่อรองรับการขยายธุรกิจและการบริหารวงเงินสินเชื่อเช่าซื้อและวงเงินสินเชื่อตามสัญญาเช่าทางการเงิน

-   หนี้สินตามสัญญาเช่าซื้อและหนี้สินตามสัญญาเช่าการเงินเท่ากับ 826.08 ล้านบาท เพิ่มขึ้น
    172.31 ล้านบาท คิดเป็นอัตราเพิ่มขึ้น 26.36%
    จากการขยายตัวทางธุรกิจยานพาหนะให้เช่าของบริษัทย่อย

-   สำรองผลประโยชน์ระยะยาวของพนักงานเท่ากับ 22.09 ล้านบาท เพิ่มขึ้น 14.79 ล้านบาท
    คิดเป็นอัตราลดลง 202.30%
    จากการที่ในปีปัจจุบันบริษัทและบริษัทย่อยปฎิบัติตามมาตรฐานการบัญชีฉบับที่ 19
    เรื่องผลประโยชน์พนักงาน

-   หนี้สินระยะยาวเท่ากับ 33.57 ล้านบาท ลดลง 8.39 ล้านบาท คิดเป็นอัตราลดลง 19.99%
    และ กำไรจากการปรับโครงสร้างหนี้รอตัดบัญชีเท่ากับ 9.05 ล้านบาท ลดลง 3.02 ล้านบาท
    คิดเป็นอัตราลดลง 25.04% จากการชำระหนี้ตามแผนฟื้นฟูกิจการของบริษัท

  ส่วนของผู้ถือหุ้น ณ วันที่ 31 ธันวาคม 2554 บริษัทและบริษัทย่อยมีส่วนของผู้ถือหุ้นรวม 371.96
  ล้านบาท เพิ่มขึ้นจำนวน 68.12 ล้านบาท คิดเป็น 22.42%
  โดยมีรายการเปลี่ยนแปลงในส่วนของผู้ถือหุ้นดังนี้

-   ขาดทุนสะสมเท่ากับ 555.92 ล้านบาท ลดลง 27.32 ล้านบาท คิดเป็นอัตาลดลง 4.68%
    มาจากกำไรสุทธิของบริษัทและบริษัทย่อยจำนวน 40.20 ล้านบาท เพิ่มขึ้น 45.29 ล้านบาท
    และผลสะสมจากการเปลี่ยนแปลงนโยบายบัญชีเกี่ยวกับผลประโยชน์ของพนักงานเท่ากับ 12.88
    ล้านบาท

-   องค์ประกอบอื่นของงบการเงินเท่ากับ 148.26
    ล้านบาทเป็นผลแตกต่างจากการจัดโครงสร้างการดำเนินธุรกิจของกลุ่มบริษัทซึ่งเพิ่มขึ้นจำนวน
    12.88 ล้านบาท คิดเป็นอัตราเพิ่มขึ้น 11.99% จากการที่บริษัทและบริษัทย่อย
    ขายเงินลงทุนและสินทรัพย์อื่นให้กับบริษัทที่เกี่ยวข้องกันตามแผนฟื้นฟูกิจการของบริษัท
    เนื่องจากรายการซื้อขายเงินลงทุนนี้จัดเป็นการจัดโครงสร้างองค์กรภายในกลุ่มบริษัท
    ดังนั้นบริษัทฯจึงรับรู้กำไรดังกล่าวเป็น
    “กำไรจากผลแตกต่างจากการจัดโครงสร้างการดำเนินธุรกิจของกลุ่มบริษัท”
    และแสดงไว้ในส่วนของผู้ถือหุ้นในงบแสดงฐานะการเงิน
    ซึ่งรายการดังกล่าวบริษัทและบริษัทย่อยได้ชะลอการรับรู้กำไรจากการขายเงินลงทุนเท่ากับจำนวนหนี้ที่ยังไม่ได้รับชำระตามสัญญาซื้อขาย

11.3 ค่าตอบแทนของผู้สอบบัญชี

  (1) ค่าตอบแทนจากการสอบบัญชี (Audit Fee)

  บริษัทและบริษัทย่อยจ่ายค่าตอบแทนการสอบบัญชีให้แก่

  - ผู้สอบบัญชีของบริษัท ในรอบบัญชีที่ผ่านมามีจำนวนเงินรวม 0 บาท

  - สำนักงานสอบบัญชีที่ผู้สอบบัญชีสังกัด บุคคล หรือกิจการที่เกี่ยวข้องกับผู้สอบบัญชี
  และสำนักงานสอบบัญชีที่ผู้สอบบัญชีสังกัด ในรอบปีที่ผ่านมามีจำนวนเงินรวม 2,840,000 บาท

  (2) ค่าบริการอื่น (Non-Audit Fee )

  ---- ไม่มี ---